Odense Adresse-Contoirs Efterretninger, 1836-07-08
Jøvrigt ere Bladene uudtømmelige i Efterretninger om ham. Efter Nogle skal hans ophidsede Tilstand forskrive sig fra et Sabelhug, efter Andre skal han dog i de sidste Dage have været mindre forstokket, og overladt sig til mørke Grublerier. Der fortælles endog, at Alibeand har søgt at ende sit Liv ved at rende Panden mod Væggen. Man lader ham ogsaa sige, at der endnu ere 20 eller 20,000 Andre beredte til at fuldføre hvad der mislykkedes ham, og at han har maattet bryde Jsen, fordi hans Navn begynder med A. Jfølge Moniteuren sammenligner han sig med Brutus. Han er forresten 25 Aar gammel og født i Vimes; hans Forældre, fattige, men retskafne Folk, holde Gjæstgiverie i Perpignan, og have gjort Alt for at opdrage ham vel. Først har han tjent som Soldat, men faaet Afsked for en Duel, derpaa kom han efter flere Eventyr, som reisende Handelsmand, til Vaabensmeden Devisme, af hvem han kjøbte tre Flintestokke. Den hos ham fundne Dolk var efter hans Erklæring bestemt for ham selv. Høist mærkeligt er det, at Devisme, den Mand, af hvem han fik Mord vaabnet, just skulde have Vagt paa Slottet den Dag og være Vidne til hans Daad, Alibeand har en smuk Figur med et blegt Udseende og udtryksfulde Øine. Vaabenet bestod af et Flinteløb, anbragt i en sædvanlig Spadserestok, hvor Percussionshætten bringes til Ladningen ved en Staalfjer, naar Man trækker paa Stokkebaandet. Efterat han i 6 Maaneder havde beholdt Devismes Vaaben, sendte han dem tilbage paa eet nær, som han foregav var bleven ham frastiaalet. Da han blev greben, rev en Nationalgardist en Haandfuld Haar af hans Hoved, hvorpaa han haanligt udbrød: "J er en tapper Mand!" For General Athalie beklagede han sig kun over at have forseillet, Maalet. Medskyldige havde han ikke, og var en Republikaner, der vilde dræbe Folkets Tyran." Da Alibeand, forhen tjente hos en Viinhandler ved Navn Batiza, har Politiet ladet denne Mands Huus undersøge selv paa aparte Steder, hvor Chlorkalk maatte anvendes til at rense de Bøgers forefundne Papirstumper af Morderens Haand, men som kun indeholdt politiske Jdeer og Budgettet m.m. Den 26 Juni modtog Kongen de sædvanlige Deputationer. Han takkede Pairskammeret for dets Bistand i at opretholde Statsforfatningen, og erklærede, at han kun var et Maal for Mordernes Kugler, fordi det var lykkedes ham at gjøre Frankerigs Palladium uantasteligt, og fordi hine, som drømme om Frankerigs og Europas selskabelige Omvæltning, i hans Liv kun saae en uovervindelig Hindring for deres slette Hensigter. For Hr. Dupins Yttring, at han og de Deputeredes Kammer vare beredte til at omgive Kongen som et Bolværk, og at de Sammensvorne angreb Fredens og Ordenens Princip i Monarkens Person, takkede han med Varme, og bemærkede, at han kuns lidet vilde bekymre sig om slige Attentater, forsaavidt de gjaldt ham allene; men - sagde han - her er det Frankerig, vor Statsforfatning, vore Love, som angribes i mig." Oftere blev Kongen afbrudt af Bifaldsraab, der gjentoges, da han erklærede, at ville holde ud paa sin Post, hvor stor end Faren maatte være, og at han stedse var beredt til at lade Livet for Frankerig. Da nu ogsaa et "Leve Dronningen hørtes, vedblev Kongen med dyb Rørelse: "Jdet Explosionen skeete, sad Dronningen ved min Søsters Side lige over for mig i Vognen. Efter en saadan Rystelse behøve begge Trøst, og intet kan lindre os meere end disse Yttringer af deres Følelser, hvorom Mindet aldrig vil udslettes i min og Mines Erindring." Da de Deputerede gik bort, talede Kongen med flere af dem, og trykkede hjertelig Hr. Lafittes Haand. Ogsaa den tjenstgjørende Vagt af Nationalgarden kom ind, og blev paa det kjærligste modtaget. Venner og Kammerader. - sagde Monarken - at mit Liv blev frelst, kom blot deraf, at jeg bukkede mig, for at gjengielde Deres Hilsen." Alle Diplomaterne have ligeledes gjort Kongen deres Opvartning, og Fyrst Talleyrand, har sendt ham en Lykønskningsskrivelse. Den ifjor myrdede Marskal Mortiers Enke var ogsaa let ud til Kongeparret, i Neuill. Her blev allerede næste Dag et Tedeum afsjungen, og Hs. Majestæt har befalet alle Ærkebiskopper og Biskopper, at lade en lignende Taksigelse foranstalte i deres Kirker. Med Juli=Festen vil der formodentlig skee nogen Forandring, og Man troer ikke, at nogen Mønstring, ja maaskee slet ingen Festlighed vil finde Sted. Handels Journalen vil vide, at Man har foreslaaet Kongen Oprettelsen af en Livgarde, som han paa det bestemteste har afslaaet; ligeledes at General Athalie har forbudt Publikum Adgangen til Tuilleriernes Slotsgaard, hvilket Ludvig Philip ogsaa har tilbagekaldt. Jmidlertid har Politiet ladet alle Petarder og Raketter tage bort hos Fyrværkerne, og det skal være forbudt under Mulkt og Fængselstraf at sælge Sligt. Ogsaa Forbuddet mod at bære Kaarde= og Flintestokke, der hidtil kun slet overholdtes, er nu bleven skjærpet.